TV Spot Terbaru “WandaVision” Menampilkan Lagu Tema Dari Kristen Anderson-Lopez & Robert Lopez
TV Spot terbaru WandaVision telah dirilis, menampilkan lagu tema asli yang ditulis oleh penulis lagu, yang juga pemenang Oscar, Kristen Anderson-Lopez dan Robert Lopez (Frozen), yang turut menulis lagu-lagu unik untuk beberapa episod, dari tahun 1950-an hingga awal 2000-an. Anda boleh melihat promo terbaru dipemain video dibawah. WandaVision, siri pertama Marvel Studios yang diciptakan secara eksklusif untuk Disney+, dibintangi pelakon seperti stars Elizabeth Olsen sebagai Wanda Maximoff, Paul Bettany sebagai Vision, Kathryn Hahn sebagai Agnes, dan Teyonah Parris sebagai Monica Rambeau, karakter yang telah diperkenalkan kepada penonton dalam filem Captain Marvel. Kat Dennings kembali meneruskan peranannya sebagai Darcy dari filem Thor dan Thor: The Dark World, dan Randall Park kembali sebagai Jimmy Woo dari filem Ant-Man and The Wasp.  Berlatarbelakangkan era 1950an, WandaVision akan berkisarkan kehidupan dua karakter adiwira MCU, Scarlett Witch dan Vision. Siri ini mengabungkan gaya sitkom klasik dengan Marvel Cinematic Universe dimana Wanda Maximoff dan Vision – dua adiwira yang menjalani kehidupan di pinggir bandar yang ideal – mula mengesyaki bahawa semuanya tidak seperti yang disangka. WandaVision akan memulakan tayangannya di Disney+ pada 15 Januari ini.